Back in Hoian simmer denn d Klamotta go probiara. Erwartigsgmäss hends biz müah gha zum dr Tschoopa richtig azpassa. So simmer sicher öppa 4 mol verbi bis dr Eti zfrieda gsi isch. Am 26. Dezember hemer  denn a SMS vo üsna ehemoliga Nochbuura kriagt. Sie segendi uf am Weg vo Laos uf Vietnam. Sie kämendi uf Hoian. Jo cool…denn gömmer doch mit dena mol a Biarli go neh. Am Obig sinds denn im Hotel akho und miar sind zäma go essa. Isch huara luschtig gsi. Miar hen denn au am nöggschta Tag no was mit ihna gmacht und so isch das witer ganga. Ez simmer wieder in Saigon und immer no mit am Damiano und dr Andrea unterwegs. Dahai hemmer anand khum gseh und do reisemer ez bald zwei Wucha zäma uma. Eigentlich schon no  verruckt.